A Törvényszék (fellebbezési tanács) 2017. szeptember 26‑i végzése –Gyarmathy kontra EMCDDA
(T‑297/16. P. sz. ügy)
„Fellebbezés – Közszolgálat – Ideiglenes alkalmazottak – Az EMCDDA személyi állománya – A munkaszerződés meghosszabbításának elmaradása – A szerződés megszüntetése – Lelki zaklatás – Segítségnyújtás iránti kérelem – Közigazgatási vizsgálat – A vizsgálat pártatlansága”
1.      Fellebbezés – Jogalapok – Nyilvánvalóan elfogadhatatlan vagy nyilvánvalóan megalapozatlan jogalapok – Elutasítás bármikor, végzés útján, szóbeli eljárás nélkül
(A Törvényszék eljárási szabályzata, 208. cikk)
(vö. 20. pont)
2.      Bírósági eljárás – Elfogadhatatlansági kifogás – A Törvényszék azon jogköre, hogy a keresetet az elfogadhatatlansági kifogás elbírálása nélkül, érdemben elutasítsa – Mérlegelési mozgásterének terjedelme
(A Törvényszék eljárási szabályzata, 126. cikk és 130. cikk)
(vö. 23. pont)
3.      Fellebbezés – Jogalapok – A bizonyítékok Közszolgálati Törvényszék általi értékelésének a Törvényszék általi felülvizsgálata – Kizártság, kivéve az elferdítés esetét – A bizonyítékok elferdítésére alapított jogalap – Az elferdített tények pontos megjelölésének és az elferdítést eredményező értékelési hibák bizonyításának szükségessége
(EUMSZ 256. cikk, a Bíróság alapokmánya, 58. cikk, első bekezdés; a Törvényszék eljárási szabályzata, 195. cikk, (2) bekezdés)
(vö. 26., 27. pont)
4.      Tisztviselői kereset – Sérelmet okozó aktus – Fogalom – Az ideiglenes alkalmazottat a szerződése meghosszabbításának elmaradásáról tájékoztató közlemény – A szerződéstől elkülönülő határozat – Bennfoglaltság
(EUMSZ 270. cikk; személyzeti szabályzat, 90. cikk, (1) bekezdés)
(vö. 37., 38. pont)
5.      Európai uniós jog – Elvek – Alapvető jogok – A tisztességes eljáráshoz való jog – Terjedelem – A pártatlanság követelménye
(Az Európai Unió Alapjogi Chartája, 47. cikk)
(vö. 48. pont)
Tárgy
Az Európai Unió Közszolgálati Törvényszékének (második tanács) 2015. május 18‑i Gyarmathy kontra EMCDDA ítélete (F‑79/13, EU:F:2015:49) ellen benyújtott és annak hatályon kívül helyezésre irányuló fellebbezés.
A végzés rendelkező része
1)
A Törvényszék a fellebbezést elutasítja.
2)
Gyarmathy Valéria Anna maga viseli saját költségeit, valamint a Kábítószer és a Kábítószer‑függőség Európai Megfigyelőközpontja (EMCDDA) részéről a jelen eljárásban felmerült költségeket.